# პიერ ბომარშე

| პიერ ბომარშე |
| --- |
| ფრანგ. Pierre-Augustin Caron de Beaumarchais |
|  |
| დაბადების თარიღი | 24 იანვარი, 1732(1732-01-24)  |
| დაბადების ადგილი | rue Saint-Denis, პარიზი  |
| გარდაცვალების თარიღი | 18 მაისი, 1799(1799-05-18) (67 წლის) |
| გარდაცვალების ადგილი | former 8th arrondissement of Paris  |
| დასაფლავებულია | პერ-ლაშეზის სასაფლაო  |
| საქმიანობა | მუსიკოსი , პოეტი, ბიზნესმენი, გამომცემელი, დრამატურგი , დიპლომატი, ფინანსისტი, პუბლიცისტი , იარაღით მოვაჭრე, ჯაშუში , watchmaker, მწერალი  და პოლიტიკოსი  |
| ენა | ფრანგული ენა |
| მოქალაქეობა | საფრანგეთი  |
| Magnum opus | The Barber of Seville, The Marriage of Figaro და The Guilty Mother |
| მეუღლე | Madeleine-Catherine Franquet, Geneviève-Madeleine Lévêque და Marie-Thérèse-Amélie Caron de Beaumarchais  |
| შვილ(ებ)ი | Amélie-Eugénie Caron de Beaumarchais |
| ხელმოწერა |  |
|  **პიერ ბომარშე** ვიკისაწყობში |

**პიერ ოგიუსტენ კარონ დე ბომარშე** (ფრანგ. Pierre-Augustin Caron de Beaumarchais; დ. 24 იანვარი 1732 — გ. 18 მაისი 1799) — ფრანგი დრამატურგი და პუბლიცისტი.

## ბიოგრაფია

დაიბადა პარიზში მესაათის ოჯახში. თავდაპირველად მამამისის პროფესიას დაეუფლა, თუმცა ამავდროულად მუსიკასაც სწავლობდა.
მუსიკალური ნიჭი და მჭერმეტყველობა დაეხმარა მას მაღალ საზოგადოებაში გარევაში და საჭირო კავშირების დამყარებაში. მან ცოტა ხანში მოახერხა ლუი XV სამეფო კარზეც გამოჩენა, სადაც მეფის ქალიშვილებს ასწავლიდა არფაზე დაკვრას. ორ მდიდარ ქვრივზე ქორწინებით, რომლებიც მალე გარდაიცვალნენ, და ბანკირ ბიუვერნესთან ახლო მეგობრობით მოკლე დროში დიდი ქონების პატრონი გახდა.

1764 წელს მადრიდში გაემგზავრა პირადი ფულადი საქმეების მოსაგვარებლად. იქვე დუელის დროს მოკლა ესპანელი მწერალი კლავიგო, რომელმაც მისი და შეცდინა. ეს მოვლენა მომავალში გოეთეს ტრაგედიის "კლავიგოს" სიუჟეტად გამოდგა. მადრიდში სავაჭრო სპეკულაციების დროს პუბლიკას წარუდგინა ორი პიესა "ეჟენი"(1767) და "ორი მეგობარი" (1770), რომელთაგან მხოლოდ პირველმა მოიპოვა წარმატება.

კომპანიონ დიუვერნეს სიკვდილის შემდეგ დაიწყო სასამართლო საქმე მის მემკვიდრესთან, გრაფ ბლაკასთან. საქმე პარლამენტშიც კი განიხილებოდა და მიზეზად მემკვიდრისთვის დაუბრუნებელი ვალი იყო. ბომარშემ სცადა ჩინოვნიკების მოსყიდვა და საქმე წააგო. დაიწყო ახალი პროცესი უკვე მოსყიდვის ბრალდებით.

ბომარშე მიჩნეულ იქნა დამნაშავედ და განაჩენად დამღის დადება გამოუტანეს. თავის დასაცავად ბომარშემ ცნობილი "მემუარები" (1774) და "მემუარების გაგრძლება" (1778) დაწერა, სადაც შესძლო პირადი დევნის ზოგადსოციალური ელფერის მიცემა. მან შესძლო საზოგადოების მხარდაჭერის მოპოვება. პარლამენტს მოუწია სასამართლოს პირველი ინსტანციის განაჩენის გაუქმება და როგორმე საქმის მიჩქმალვა მოლაპარაკების გზით.

ფრანგების სიმპათიები "დაჩაგრული" დრამატურგის მიმართ კიდევ უფრო გაიზარდა მისი ორი კომედიის ("სევილიელი დალაქი" (1775) და "ფიგაროს ქორწინება" (1784) წარმოდგენის შემდეგ. ბომარშე საფრანგეთის უსაყვარლესი მწერალი გახდა. ორივე პიესა რევოლუციონერულ ხასიათს ატარებდა და ის ოვაციები, რომელიც მათ დაიმსახურეს, ნათელი მაგალითი იყო იმისა, რომ საფრანგეთის ისტორიაში რადიკალურ ცვლილებების ჟამი დადგა. "ფიგაროს ქორწინება" 100–ჯერ დაიდგა ზედიზედ თეატრის სცენაზე.

როცა დაიწყო ომი აშშ–ს დამოუკიდებლობისთვის, ბომარშემ თავად იზრუნა იმაზე, რომ აჯანყებულებისთვის საომარი საქონელი მიეწოდებინა და ამით მან მილიონები იშოვა.

1781 წელს ბომარშეს წინააღმდეგ კვლავ დაიწყო სასამართლო პროცესი, ამჟამად პირადი ხასიათის, კერძოდ კი კორნმანის ცოლის გამო. მან კვლავ სცადა "მემუარების" გამოცემა, მაგრამ მიუხედავად იმისა, რომ პროცესი მოიგო, ხალხის მხარდაჭერით ვერ ისარგებლა. მეტიც მისმა ახალმა კომედიამ "La mère coupable" (1792), რომელიც "ფიგაროსთან" მჭიდრო კავშირში იყო, პუბლიკისგან ცივი შეხვედრა დაიმსახურა. დაიწყო ბომარშეს პოპულარობის დაღმასვლა.

ვოლტერის თხზულებათა ძვირფასმა გამოცემამ, მიუხედავად მასზე, ბომარშეს მხრივ, დახარჯული დიდი თანხებისა მეცენატს დიდი ზარალი მოუტანა. დიდი თანხა წააგო ასევე 1792 წელს, როცა მან თავის თავზე აიღო 60000 თოფის ჩამოტანა რესპუბლიკური არმიისთვის. მას მოუწია გაქცევა ჯერ ლონდონში, შემდგომ კი ჰამბურგში. საფრანგეთში 1796 წელს დაბრუნდა, მაგრამ ხალხის სიმპათიები ვერ მან და ვეღარც მისმა ნაწარმოებებმა ვეღარ დაიმსახურა.

ბომარშე გარდაიცვალა 1799 წლის 18 მაისს. დაკრძალულია პარიზის პერ ლაშეზის სასაფლაოზე.

## ლიტერატურა

* Barzun, Jacques *From Dawn to Decadence* (Harper Collins, 2000) pp 399-404
* Bass, Streeter. "Beaumarchais and the American Revolution." *Studies in Intelligence* 14 (1970): 1-1. [ online], CIA report
* Gaines, James R. *For Liberty and Glory: Washington, Lafayette and their Revolutions*. Norton, 2007.
* Grendel, Frédéric. *Beaumarchais: The man who was Figaro* (MacDonald and Jane's, 1977)
* Howarth, William D. *Beaumarchais and the Theatre* (Routledge, 2008)
* Lever, Maurice. *Beaumarchais: A biography*. Farrar, Straus and Giroux, 2009.
* Benjamin Ivry's review, 2009, of English translation of biography დაარქივებული 2012-12-09 საიტზე Archive.isCategory:Webarchive template archiveis links by Maurice Lever of Beaumarchais.

## რესურსები ინტერნეტში

ვიკიციტატაში არის გვერდი თემაზე:
პიერ ბომარშე

ვიკისაწყობში არის გვერდი თემაზე:
Pierre Beaumarchais

Wikisource
ვიკიწყაროში არის
პიერ ბომარშე სტატიასთან დაკავშირებული ორიგინალური ტექსტი

* პიერ ბომარშე — ნამუშევრები პროექტ „გუტენბერგზე“
* "The Insolent"
* პიერ ბომარშე — Find a Grave-ზე

## სქოლიო